Ινέσε Γιαουνζέμε

Η Ινέσε Βίλισοβνα Γιαουνζέμε (λετ. Inese Jaunzeme, ρωσ. Инесе Вилисовна Яунземе, 21 Μαΐου 1932 - 13 Φεβρουαρίου 2011)  ήταν Λετονή ακοντίστρια από την Λετονική ΣΣΔ, η οποία κέρδισε το χρυσό μετάλλιο στους Ολυμπιακούς Αγώνες του 1956. 

Η Γιαουνζέμε κατέλαβε την τρίτη θέση στο Πρωτάθλημα της Σοβιετικής Ένωσης το 1956, κερδίζοντας μια θέση στη Σοβιετική Ολυμπιακή ομάδα για τους Ολυμπιακούς Αγώνες του 1956. Σημείωσε Ολυμπιακό ρεκόρ στην πρώτη φάση της εκδήλωσης και συνέχισε βελτιώνοντας τη βαθμολογία της κατά δύο φορές περισσότερο, καταλήγοντας με μια νικητήρια ρίψη στα 53,86 μέτρα. Αυτή η νίκη την έθεσε ως την πρώτη ολυμπιακή πρωταθλήτρια της Λετονίας.  Το 1957, τιμήθηκε με το βραβείο της Τάξης του Κόκκινου Λαβάρου της Εργασίας (Order of the Red Banner of Labour) ως τιμητική αναγνώριση του επιτεύγματος της και επιλέχθηκε ως η Λετονή αθλήτρια της χρονιάς το 1956 και το 1957. 

Η Γιαουνζέμε ήταν η πρωταθλήτρια της Λετονίας στο ακόντιο το 1952, 1956, 1958 και 1960, και κατέλαβε τη δεύτερη θέση στους Παγκόσμιους Αγώνες του 1957. Το 1960, αποφοίτησε από το Ιατρικό Ινστιτούτο της Ρίγας και αποσύρθηκε από τους αγώνες. Εργάστηκε στους τομείς της τραυματολογίας και της πλαστικής χειρουργικής  και ολοκλήρωσε το διδακτορικό της το 1969. Από το 1970 εργάστηκε ως καθηγήτρια ορθοπεδικής στο Ιατρικό Ινστιτούτο της Ρίγας. Από το 1999 μέχρι το θάνατό της, το 2011, ηγήθηκε του Ολυμπιακού Συλλόγου της Λετονίας.

Παραπομπές

Εξωτερικοί σύνδεσμοι 
 Biography (στα Ρώσικα)
 Inese Jaunzeme's obituary at Diena.lv (στα Λετονικά)

 
Αθλητές του στίβου στους Θερινούς Ολυμπιακούς Αγώνες 1956
Ακοντιστές
Λετονοί αθλητές του στίβου
Σοβιετικοί αθλητές του στίβου
Λετονοί Ολυμπιονίκες
Σοβιετικοί Ολυμπιονίκες
Αποδέκτες του Τάγματος του Κόκκινου Λαβάρου της Εργασίας